Document ID: 31996R0363

ΚΑΝΟΝΙΣΜΟΣ (ΕΚ) αριθ. 363/96 ΤΟΥ ΣΥΜΒΟΥΛΙΟΥ της 26ης Φεβρουαρίου 1996 για την τροποποίηση του κανονισμού (ΕΟΚ) αριθ. 1602/92 για την προσωρινή παρέκκλιση της εφαρμογής των κοινοτικών μέτρων αντιντάμπινγκ κατά την εισαγωγή στις Καναρίους Νήσους ορισμένων ευαίσθητων προϊόντων
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113,
την πρόταση της Επιτροπής,
τη γνώμη του Ευρωπαϊκού Κοινοβουλίου (1),
Εκτιμώντας:
ότι με τον κανονισμό (ΕΟΚ) αριθ. 1602/92 (2) καθιερώθηκε ειδικό καθεστώς είσπραξης των δασμών αντιντάμπινγκ κατά την εισαγωγή στις Καναρίους Νήσους ορισμένων ευαίσθητων προϊόντων 7 ότι αυτό το καθεστώς εξασφαλίζει τις βέλτιστες συνθήκες ανεφοδιασμού σε αυτά τα προϊόντα, για να ληφθούν υπόψη οι ιδιαίτερες δυσκολίες ενός συγκεκριμένου τομέα της τοπικής παραγωγής που προορίζεται για την τοπική και τουριστική κατανάλωση ή/και για να επιτραπεί η πρόσβαση σε αγαθά τελικής κατανάλωσης 7
ότι, βάσει του άρθρου 1 παράγραφος 2 και του παραρτήματος ΙΙ του κανονισμού (ΕΟΚ) αριθ. 1602/92, το ειδικό καθεστώς συνίσταται, από την 1η Ιουλίου 1991 έως τις 31 Δεκεμβρίου 1995, σε εξαίρεση καταβολής των δασμών αντιντάμπινγκ και, από την 1η Ιανουαρίου 1996, στη σταδιακή είσπραξη των δασμολογικών συντελεστών αντιντάμπινγκ, σε ετήσεις δόσεις 20 % καταλήγοντας στην είσπραξη του συνόλου αυτών των δασμών από την 1η Ιανουαρίου 2000 7
ότι, ωστόσο, με επιστολή του Νοεμβρίου 1995, οι ισπανικές αρχές ζήτησαν να παραταθεί η πρώτη περίοδος μη καταβολής των δασμών αντιντάμπινγκ κατά ένα έτος έτσι ώστε η σταδιακή είσπραξη αυτών να αρχίσει την 1η Ιανουαρίου 1997 7 ότι παρόμοια παράταση προβλέπεται και για την αναστολή των δασμών του κοινού δασμολογίου που εφαρμόζονται κατά την εισαγωγή των ιδίων προϊόντων στις Καναρίους Νήσους δυνάμει του κανονισμού (ΕΟΚ) αριθ. 1605/92 (3) 7
ότι κρίνεται ενδεδειγμένο να χορηγηθεί στους οικονομικούς φορείς των Καναρίων Νήσων ένα ακόμα έτος για να προετοιμάσουν την προσαρμογή τους στο υπό θέσπιση νέο δασμολογικό καθεστώς 7
ότι πρέπει, απλώς, να ανακατανεμηθεί το ειδικό καθεστώς για τους δασμούς αντιντάμπινγκ στο εσωτερικό της μεταβατικής περιόδου, η οποία λήγει στις 31 Δεκεμβρίου 2000 και καθορίστηκε από το άρθρο 6 του κανονισμού (ΕΟΚ) αριθ. 1911/91 του Συμβουλίου, της 26ης Ιουνίου 1991, σχετικά με την εφαρμογή των διατάξεων του κοινοτικού δικαίου στις Καναρίους Νήσους (4) 7
ότι πρέπει έτσι να τροποποιηθούν το άρθρο 1 παράγραφος 2 και το παράρτημα ΙΙ του κανονισμού (ΕΟΚ) αριθ. 1602/92,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 1 του κανονισμού (ΕΟΚ) αριθ. 1602/92, το κείμενο της παραγράφου 2 αντικαθίσταται από το ακόλουθο κείμενο:
«2. Το ειδικό καθεστώς που αναφέρεται στην παράγραφο 1, συνίσταται:
- από την 1η Ιουλίου 1991 έως τις 31 Δεκεμβρίου 1996, σε εξαίρεση καταβολής των δασμών αντιντάμπινγκ,
- από την 1η Ιανουαρίου 1997, στη σταδιακή είσπραξη κατά τα διαλαμβανόμενα στο παράρτημα ΙΙ.»
Άρθρο 2
Στο παράρτημα ΙΙ του κανονισμού (ΕΟΚ) αριθ. 1602/92, ο πίνακας με τίτλο «Χρονοδιάγραμμα για τη σταδιακή είσπραξη των δασμών αντιντάμπινγκ που καταβάλλονται κατά τις εισαγωγές στις Καναρίους Νήσους των προϊόντων που αναφέρονται στο παράρτημα Ι», αντικαθίσταται από τον ακόλουθο πίνακα:
ΘΕΣΗ ΠΗΝΑΚΑ
Άρθρο 3
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου 1996.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 26 Φεβρουαρίου 1996.

Labels: 3
4
18